CiTV
CiTV ehk Cable Interactive TV oli noortele suunatud Eesti kaabeltelevisioonikanal. Kanal oli eetris 24 tundi ööpäevas. Programmi kuulusid otsesaated, omasaated ja muusikavideod. CITV alustas saadete edastamist saatega "Pimp TV" 1. detsembril 2005 kell 19.30. CITV lõpetas tegevuse 31. oktoobril 2006. Algselt pidi ka telekanali nimeks saama Pimp TV, kuid Kultuuriministeerium ei aktsepteerinud seda nime. Telekanali järglane oli Eeter TV.